นางสุดารัตน์กล่าวว่า นอกจากนี้ยังมีผู้ต้องสงสัยว่าจะเข้าข่ายป่วยด้วยโรคไข้หวัดนกอีก 3 ราย คือ แฝดผู้พี่ของผู้ป่วยไข้หวัดนกที่จ.สุพรรณบุรี ซึ่งทั้งสองคนถูกส่งตัวมารักษาต่อ ที่สถาบันสุขภาพเด็กแห่งชาติมหาราชินีแล้ว ผู้ป่วยที่พบที่ จ.สุโขทัย 1 ราย และ จ.ฉะเชิงเทรา 1 ราย กำลังเฝ้าระวังและรอผลการตรวจยืนยันทางห้องปฏิบัติการอยู่ ส่วนผู้ป่วยที่ จ.นครสวรรค์ยืนยันแล้วว่าไม่ใช่ไข้หวัดนก แต่เป็นการติดเชื้อแบคทีเรีย ขณะนี้อาการดีขึ้นแล้ว